На основу члана 55. став 1. тачка 2), 57. и 60. Закона о јавним набавкама (“Сл. гласник РС”, бр. 124/2012)

**Природно-математички факултет**

**Ниш, Вишеградска 33**

[**www.pmf.ni.ac.rs/javnenabavke**](http://www.pmf.ni.ac.rs/javnenabavke)

објављује

**ПОЗИВ**

**за подношење понуде**

Предмет јавне набавке је набавка рачунарске и додатне опреме за потребе Природно-математичког факултета у Нишу, број ВД-01/014, која се спроводи у отвореном поступку.

Јавна набавка се обликује у више партија, и то:

Партија 1: Рачунари

Партија 2: Периферна опрема

Партија 3: Резервни делови и додатна опрема

Партија 4: Преносиви рачунари

Партија 5: Таблет рачунари

Право учешћа у поступку имају сви понуђачи који испуњавају услове предвиђене чл. 75. Закона о јавним набавкама и конкурсном документацијом наручиоца, уколико доставе доказе о испуњености услова, и то:

1. Попуњен, потписан и оверен образац понуде (прилог наведен у конкурсној документацији)
2. Попуњена Техничка спецификација по партијама са појединачним ценама за сваку ставку.
3. **Доказе о испуњености обавезних услова из члана 75. Закона**, таксативно наведене у делу конкурсне документације.

1. **Услов из чл. 75. ст. 1. тач. 1) Закона**: да је регистрован код надлежног органа, односно уписан у одговарајући регистар.

Доказ: Извод из регистра Агенције за привредне регистре, односно Извод из регистра надлежног Привредног суда.

2. **Услов из чл. 75. ст. 1. тач. 2) Закона**: да он и његов законски заступник није осуђиван за неко од кривичних дела као члан организоване криминалне групе, да није осуђиван за кривична дела против привреде, кривична дела против животне средине, кривично дело примања или давања мита, кривично дело преваре.

Доказ:

*Правна лица:*

1) Извод из казнене евиденције, односно уверење основног суда на чијем подручју се налази седиште домаћег правног лица, односно седиште представништва или огранка страног правног лица, којим се потврђује да правно лице није осуђивано за кривична дела против привреде, кривична дела против животне средине, кривично дело примања или давања мита, кривично дело преваре;

2) Извод из казнене евиденције Посебног одељења за организовани криминал Вишег суда у Београду, којим се потврђује да правно лице није осуђивано за неко од кривичних дела организованог криминала;

3) Извод из казнене евиденције, односно уверење надлежне полицијске управе МУП-а, којим се потврђује да законски заступник понуђача није осуђиван за кривична дела против привреде, кривична дела против животне средине, кривично дело примања или давања мита, кривично дело преваре и неко од кривичних дела организованог криминала (захтев се може поднети према месту рођења или према месту пребивалишта законског заступника). **Уколико понуђач има више законских заступника дужан је да достави доказ за сваког од њих.**

*Предузетници и физичка лица:*

Извод из казнене евиденције, односно уверење надлежне полицијске управе МУП-а, којим се потврђује да није осуђиван за неко од кривичних дела као члан организоване криминалне групе, да није осуђиван за кривична дела против привреде, кривична дела против животне средине, кривично дело примања или давања мита, кривично дело преваре (захтев се може поднети према месту рођења или према месту пребивалишта).

**Напомена: Доказ не може бити старији од два месеца пре отварања понуда.**

3. **Услов из чл. 75. ст. 1. тач. 3) Закона**: Да му није изречена мера забране обављања делатности, која је на снази у време објављивања позива за подношење понуда.

Доказ:

*Правна лица:*

Потврде привредног и прекршајног суда да му није изречена мера забране обављања делатности (која је на снази у време објављивања позива за подношење понуда) или потврда Агенције за привредне регистре да код тог органа није регистровано да му је као привредном друштву изречена мера забране обављања делатности, која је на снази у време објављивања позива за подношење понуда;

*Предузетници:*

Потврда прекршајног суда да му није изречена мера забране обављања делатности, или потврда Агенције за привредне регистре да код тог органа није регистровано да му је као привредном субјекту изречена мера забране обављања делатности, која је на снази у време објављивања позиваза подношење понуда;

*Физичка лица:*

Потврда прекршајног суда да му није изречена мера забране обављања одређених послова.

**Напомена бр. 1: Понуђач у време објављивања позива за подношење понуда не сме имати на снази ниједну меру забране обављања делатности (ни ону која је предмет јавне набавке, нити било коју другу делатност).**

**Напомена бр. 2: Доказ мора бити издат након објављивања позива за подношење понуда.**

4. **Услов из чл. 75. ст. 1. тач. 4) Закона**: да је измирио доспеле порезе, доприносе и друге јавне дажбине у складу са прописима Републике Србије или стране државе када има седиште на њеној територији.

Доказ:

1)Уверење Пореске управе Министарства финансија и привреде да је измирио доспеле порезе и доприносе и

2) Уверење надлежне управе локалне самоуправе да је измирио обавезе по основу изворних локалних јавних прихода

или

Потврда Агенције за приватизацију да се понуђач налази у поступку приватизације.

**Напомена: Доказ не може бити старији од два месеца пре отварања понуда.**

5. **Услов из чл. 75. ст. 2. Закона**: да је при састављању понуде поштовао обавезе које произлазе из важећих прописа о заштити на раду, запошљавању и условима рада, заштити животне средине, као и да гарантује да је ималац права интелектуалне својине.

Доказ:

Изјава понуђача - попуњена, печатом оверена и потписана, уколико понуђач самостално подноси понуду,

или

Изјава понуђача и подизвођача - попуњена, печатом оверена и потписана, уколико понуђач подноси понуду са подизвођачем,

или

Изјава групе понуђача - попуњена, печатом оверена и потписана уколико понуду подноси група понуђача.

**Напомена: Изјава мора бити потписана од стране овлашћеног лица понуђача и оверена печатом.**

Уколико понуђач подноси понуду са подизвођачем, попуњена Изјава понуђача и подизвођача мора бити потписана од стране овлашћеног лица понуђача и сваког подизвођача и оверена печатом.

Уколико понуду подноси група понуђача, попуњена Изјава понуђача и подизвођача мора бити потписана од стране овлашћеног лица сваког понуђача из групе понуђача и оверена печатом.

1. У случају да понуђач наступа с подизвођачем потребно је да достави:

- податке о подизвођачу (прилог наведен у конкурсној документацији)

- **Доказе о испуњености обавезних услова из члана 75. Закона** и

- **уговор** о пословно техничкој сарадњи за тражену врсту послова којим се прецизно дефинише који проценат јавне набавке се поверава подизвођачу (проценат јавне набавке који се поверава подизвођачу не може бити већи од 50%), део предмета јавне набавке који ће извршити преко подизвођача, као правила поступања наручиоца у случају да се доспела потраживања преносе директно подизвођачу

5) Попуњен, потписан и оверен образац ''Подаци о понуђачу / носиоцу групе понуђача'' (прилог наведен у конкурсној документацији)

6) Потписан и оверен модел уговора чиме потврђује слагање с истим (прилог наведен у конкурсној документацији)

7) Попуњену, потписану и оверену изјаву понуђача о наступању или попуњену, потписану и оверену изјаву понуђача о не наступању са подизвођачем, у зависности од чињенице да ли понуђач наступа или не наступа с подизвођачима (прилог наведен у конкурсној документацији).

8) Попуњену, потписану и оверену изјаву о кључном техничком особљу које ће бити одговорно за извршење уговора и квалитет испоручених добара (прилог наведен у конкурсној документацији)

9) Попуњену, потписану и оверену изјаву о техничком особљу које ће бити ангажовано у постпродајном сервисирању (прилог наведен у конкурсној документацији)

9а) Попуњену, потписану и оверену изјаву да понуђач у свом саставу поседује сервис на територији града Ниша - партија 1,2,3,4 и 5 **Уколико понуђач нема у свом саставу регистровани сервис на територији града Ниша доставити копију уговора или неки други доказ којим се доказује постојање пословног односа између понуђача и овлашћеног сервисера** (прилог наведен у конкурсној документацији)

10) Образац трошкова припреме понуде **(понуђач попуњава уколико постоје стварни трошкови припремања понуде, у супротном потребно је да понуђач без попуњавања потпише и овери печатом наведени образац као саставни део конкурсне документације)**

1. Попуњену, потписану и оверену Изјаву о независној понуди

12) Попуњену, потписану и оверену Изјаву да је понуђач поштовао обавезе које произилазе из важећих прописа о заштити на раду, запошљавању и условима рада, заштити животне средине, као и да гарантује да је ималац права интелектуалне својине

13) У случају да група понуђача поднесе заједничку понуду, та група мора поднети и:

- попуњену, потписану и оверену **Изјаву** да у поступку доделе уговора наступа група понуђача (прилог наведен у конкурсној документацији)

- Доказе **да носиоц групе** понуђача испуњава законске и остале тражене услове

- Доказе **да члан групе** понуђача испуњава законске и остале тражене услове

- податке о члану групе понуђача (прилог наведен у конкурсној документацији) - **споразум** о заједничком извршењу набавке ако буду изабрани, којим мора бити прецизно одређена одговорност понуђача за извршење уговора. У сваком случају, сви понуђачи одговарају наручиоцу неограничено солидарно.

14) У случају ангажовања физичких лица за обављање тражених послова потребно је да понуђач достави:

- **Уговор** о извршењу посла закључен с тим лицима.

Конкурсном документацијом ближе су одређени услови за учешће у поступку, као и начин доказивања испуњености услова.

На основу критеријума - **ЕКОНОМСКИ НАЈПОВОЉНИЈЕ ПОНУДЕ рангираће се партија 1,2,4 и 5. На основу критеријума НАЈНИЖЕ ПОНУЂЕНЕ ЦЕНЕ рангираће се партија 3.** Начин вредновања наведених елемената критеријума економски најповољније понуде детаљно је разрађен у конкурсној документацији.

Сви заинтересовани понуђачи могу бесплатно преузети конкурсну документацију на интернет страници наручиоца [**www.pmf.ni.ac.rs/javnenabavke**](http://www.pmf.ni.ac.rs/javnenabavke)

Увид у конкурсну документацију, као и бесплатно преузимање конкурсне документације може се извршити и у просторијама наручиоца Природно-математички факултет – Ниш, Вишеградска 33 (канцеларија 105), сваког радног дана од **900** до **1400** сати, у року од **30 (тридесет)** дана од дана објављивања јавног позива. Особа за контакт Миљан Тошић, тел. **533-015**, лок.**133 (техничка спецификација: Ливија Кековић, тел. 533-015, лок.153)**. Уколико je понуђач заинтересован за конкретну јавну набавку конкурсну документацију наручилац може послати и препорученом пошиљком или електронском поштом у року од два дана од дана пријема захтева.

Рок за подношење понуда је **30 (тридесет)** дана од дана објављивања позив за подношење понуда на порталу Управе за јавне набавке и интернет страници Природно-математичког факултета [**www.pmf.ni.ac.rs/javnenabavke**](http://www.pmf.ni.ac.rs/javnenabavke)**,** односно у време и на начин предвиђен конкурсном документацијом.

Комисија за јавну набавку узеће у разматрање само благовремене понуде. Понуда ће се сматрати благовременом ако је наручиоцу достављена најкасније до **18.11.2013.** године до **1100** часова, лично или препорученом поштом. Понудe којe нису достављене наручиоцу до наведеног крајњег рока достављања сматраће се **неблаговременим** и Комисија ће их по окончању поступка јавног отварања понуда неотворене вратити понуђачима са назнаком да су поднете неблаговремено.

Понуђачи могу поднети понуду за целокупну набавку или по појединачним партијама. Понуђач испуњава услове за учествовање у поступку јавне набавке уколико поднесе понуду за најмање једну партију. Један понуђач може да учествује само у једној понуди, и то као понуђач који наступа самостално, подизвођач или члан групе понуђача. Уколико понуђач учествује у више понуда, наручилац ће такве понуде одбити као неприхватљиве.

Понуде ће се отварати јавно, одмах по истеку рока за подношење понуда у **1130** часова последњег дана горе наведеног рока.

Отварање понуда ће се обавити у просторијама Природно-математичког факултета у Нишу, Вишеградска 33.

Сва заинтересована лица могу присуствовати отварању понуда.

Представници понуђача, пре почетка поступка отварања морају предати Комисији за јавну набавку писмено пуномоћје (овлашћење) за учешће у поступку отварања понуда, издато на меморандуму понуђача, оверено печатом и потписом овлашћеног лица и личну карту на увид.

Наручилац ће одлуку о додели уговора донети у року од 7 дана од дана јавног отварања понуда.

Наручилац може да обустави поступак јавне набавке из објективних и доказивих разлога који се нису могли предвидети у време покретања поступка и који онемогућавају да се започети поступак оконча, односно услед којих је престала потреба наручиоца за предметном набавком због чега се неће понављати у току исте буџетске године.

Понуђач може да измени или повуче своју понуду писменим обавештењем пре рока за подношење понуда. Свако обавештење о изменама или повлачењу мора бити запечаћено, а на коверти назначена ознака „НЕ ОТВАРАТИ“ **- “Измена понуде за јавну набавку број ВД-01/014”**, **“Допуна понуде за јавну набавку број ВД-01/014”, “Измена и допуна понуде за јавну набавку број ВД-01/014”**или **“Повлачење понуде за јавну набавку број ВД-01/014”**. По истеку рока за подношење понуде понуда не може да се мења.